cyanic-selkie/wikianc huggingface dataset:
Սանտա Պրեսսեդե բազիլիկ
Այլ շինություններ
1223 թվականին բազիլիկում հայտնվում է «Խարազանման սյունը»։ Սյուն, որին ինչպես հաստատվում է, գամված է եղել Քրիստոսը խարազանման ժամանակ։ Նման կարևոր սրբության առկայությունը բազիլիկում մեծ նշանակություն ունեցավ։ Այնտեղ պապերը Մեծ Պահքի չորրորդ կիրակի օրը անցկացնում էին պատարագ։
9-րդ դարից հետո Սանտա Պրեսսեդեն բազմիցս վերանորոգվել է, կառուցվել և վերակառուցվել է պետական «քմահաճույքներին» համապատասխան։ 8-րդ դարի երկրորդ կեսին բազիլիկն ունեցավ զանգակատուն, ըստ այդմ տեղի անբավարարության պատճառով զանգակատունը պարզապես ներկառուցեցին տրանսեպտի ձախ թևում՝ ծածկելով այն հավելյալ պատով։ Որպեսզի արդյունքում ստացված անհամաչափությունը թաքցվեր, տրասպեկտի աջ թևը անմիջապես դրանից հետո վերափոխվեց կապելլայի։
Մինչև 15-րդ դարի վերջը պրեսբիտերիումը կամարներով և սյուներով միացվեց զանգակատանը (ձախից) և Խաչելության մատուռին (աջից)։ 1489-1504 թվականների միջև ընկած ժամանակահատվածում տիտղոսակիր կարդինալ Անտոնիո Պալլավիչինին փակեց սյուները դատարկ պատերով։
Սուրբ Կառլո Բորրոմեոն, որը 1564-1584 թվականներին տիտղոսակիր կարդինալ էր, դարձավ բազիլիկի արմատական վերակառուցման նախաձեռնողը։ Նրա պատվերով պրեսբիտերիումը գլխավոր նավի հաշվին բավականին ընդլայնվեց և շքեղորեն զարդարվեց։ Հաղթակամարի ստորին հատվածիի խճանկարները մասամբ վերացվեցին, իսկ նրանց տեղում խորանի երկու կողմերում ներկառուցվեցին փոքր պատշգամբներ (poggioli), որտեղից աղոթյալներին կցուցադրվեին բազմաթիվ մասունքներ։ Տրանսպեկտի ձախ թևին կից կառուցվեց ավանդատուն, իսկ գլխավոր նավում սկզբնական պատուհանները փոխարինվեցին ավելի փոքր ութ պատուհաններով։ Զգալիորեն փոխվեց մուտքը դեպի բազիլիկ։ 1594-1600 թվականներին տիտղոսակիր կարդինալ Ալեսսանդրո Մեդիչիի պատվերով սյուների միջև ընկած պատերը, որոնք նավն առանձնացնում էին ենթակողմերից, զարդարվեցին «Քրիստոսի չարչարանքները» թեմաներով ութ ֆրեսկոներով։ 1725 թվականին հռոմեական տաճարում, անհրաժեշտ էր ունենալ ընդծված Ավագ խորան, ինչպես նաև ուխտավորներին հնարավորություն ընձեռնել մասունքներին հասանելի լինել։ Այդ որոշմանը հետամուտ լինելով՝ կարդինալ Լյուդովիկո Պիկո դելա Միրանդոլան հանձնարարում է բարձրացնել նկուղային հարկը և դրա հաշվին բարձրացնել պերսբիտերիումը՝ գլխավոր նավին համապատասխան։
20-րդ դարում իրականացված վերանորոգման նպատակն էր բազիլիկը վերակառուցել այնպիսի տեսքով, ինչպիսին բնօրինակն էր։ Արդյունքում գլխավոր նավում բարոկկո ոճով արված բազմաթիվ շերտադարսվածքներ հեռացվեցին, հատակը պատվեց մարմարե սալիկներով, որը նման էր «կոսմատեսկո» ոճին, իսկ ճակատամասը պատվեց աղյուսե շարվածքով (1937 թվ.):
Տիտղոսակիր եկեղեցի
1153-1154 թվականներին Սանտա Պրեսսեդե բազիլիկն ու նրան կից վանքը Անաստաս IV Պապը հանձնեց Սանտա Մարիա դել Ռենոյի կանոնիկոսներին։ Կելեստինոս III Պապը հետաձգեց Անաստաս IV-ի որոշումը, իսկ Իննոկենտիոս II Պապը հանձնարարեց եկեղեցու կառավարումը բալլոմբրոզյան վանականներին։ Սանտա Պրեսսեդե բազիլիկը մինչև օրս նրանց ձեռքում է։
Սանտա Պրեսսեդեն իր լեգենդար հիմնադրումից հետո կրում է տիտղոսակիր անունը, և հետագա տարիներին ևս այն պահպանել է տիտղոսակիր բազիլիկի կարգավիճակը։ 1073 թվականից սկսած հայտնի է բոլոր կարդինալների ցանկը։ Նրանց մեջ եղել են հինգ պապեր ( Ոնորիոս II, Ղուկիոս III, Հուլիոս III, Լևոն XI, Ալեքսանդր VIII ) և Հակառեֆորմացիայի հանրահայտ գործիչ Կառլո Բորրոմեոն։ 1996 թվականից մինչ օրս եկեղեցու կարդինալ քահանան Պոլ Պուպարն է։
Բազիլիկի ինտերիեր
Սանտա Պրեսսեդեն պահպանել է դասական եռանավ բազիլիկի ամբողջական տեսքը։ Գլխավոր նավը առանձնացված է կողային նավերից սյունաշարով։ Սկզբում յուրաքանչյուր կողմում կար 12 սյուն։ 13-րդ դարում կառույցին ամրություն տալու համար գլխավոր նավը ամրացվում է հզոր մույթերի վրա հենված 3 կամարներով։ Այդ կերպ այժմ յուրաքանչյուր շարքում կա 9 սյուն և 3 մույթ։ Գլխավոր նավը ավելի լայն և բարձր է, քան կողայինները։ Սյունաշարերի վերին հատվածում կա 8 պատուհան (նախորդ 24-ի փոխարեն), որոնք ներկառուցվել են Կառլո Բորրոմինիի օրոք։ Կողային նավերին տարբեր ժամանակներում կցվել են 8 կապելլաներ, որոնցից ամենահայտնին Սուրբ Զենոնի կապելլան է։
Սյունաշարերի ստորին հատվածում տիտղոսակիր կարդինալ Ալեսսանդրո Մեդիչին զարդարել է «Քրիստոսի չարչարանքները» թեմաներով ֆրեսկոներով։ Յուրաքանչյուր ֆրեսկոյում պատկերված են զույգ հրեշտակներ, որոնք պահում են ֆրեսկոյի թեմային համապատասխան «չարչարանքների» ատրիբուտներից։
Բացի դրանցից, գլխավոր նավի պատերի վրա Ջովաննի Բալդուչչին միագույն աշխատանքների շարք է ստեղծել, որոնք նվիրված են Հիսուսի և Մովսեսի կյանքին։ Մուտքի դուռը շրջանակված է «նկարված» մարմարով։
Բազիլիկի հատակը վերստին սալիկապատվել է 1916 թվականին։ Հատակի վրա մեծ շրջանով կարմիր ծիրանաքարով նշված է ջրհորի (վերակառուցման ժամանակ վերացրել են) տեղը, որում, ըստ լեգենդի, Սուրբ Պրակսեդան թաղել է նահատակների մարմինները։
Բազիլիկի կեսոնապատ առաստաղը վերակառուցվել է 1868 թվականին։ Շինանյութը բերվել է Վալլոմբրոզա վանքից, որը հանդիսանում է վալլոմբրոզաների օրրանը։ Հիմնական նախշերը պսակներ և արմավենիներ են, որոնք համարվում են «չարչարանքների» խորհրդանիշներ։
Աբսիդը և պրեսբիտերիումը
Պրեսբիտերիումի ներկայիս տեսքը ձևավորվել է Ֆրանչեսկո Ֆերրայի նախագծով, 1728-1734 թվականների վերակառուցումից հետո, որը պատվիրել էր կարդինալ Լյուդովիկո Պիկո դելա Միրանդոլան։ Պրեսբիտերիումը պարսպված է աբսիդով, հաղթակամարով և երկու ենթակողմերով։ Ենթակողմերը զարդարված են վեց սյուներով, որոնք շրջափակում են մարմարե դռները։
Պասքալիս I բազիլիկի աբսիդը լուսավորվում էր 5 պատուհանով, սակայն նրանք բոլորը տեղադրվել են վերջին վերակառուցումների ժամանակ։ Նրանցից մեկի տեղում Դոմենիկո Մուրատորիի աշխատանքն է՝ Սուրբ Պրակսեդայի կերպարանքը։
Սանտա Պրեսսեդեի Ավագ խորանը լիովին փոփոխվել է 1728-1734 թվականներին։ Այս ժամանակ նաև արհեստականորեն բարձրացվել է պրեսբիտերիումը (գլխավոր նավից 6 աստիճան բարձ)։ Այս վերակառուցման շնորհիվ խորանը դարձավ բազիլիկի կարևոր և նշանակալի կենտրոնը՝ իր վրա հրավիրելով աղոթողների ուշադրությունը։
Արտաքին հղումներ
Կատեգորիա:Հռոմի կաթոլիկ եկեղեցիներ Կատեգորիա:9-րդ դարի հիմնադրումներ Իտալիայում
Ֆանտիկ (նախնադարյան պատմություն)
Ֆանտիկ (նախնադարյան պատմություն) (Фантик (Первобытная история)), խորհրդային նկարված մուլտիպլիկացիոն ֆիլմ, որը ստեղծվել է 1975 թվականին, ռեժիսոր Եֆիմ Գամբուրգի կողմից։ Սցենարի հեղինակն է Բորիս Զախոդերը։
Օզերյանովկա
Օզերյանովկա (Озерянівка), ավան Ուկրաինայի Դոնեցկի մարզի Գորլովկայի քաղաքային խորհուրդում։
2001 թվականի տվյալներով Օզերյանովկա ավանում բնակվում էր 1 154 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Գորլովկայի քաղաքային խորհուրդի բնակավայրեր Կատեգորիա:Ուկրաինայի ավաններ
Ֆանտիկ (նախնադարյան պատմություն)
Սյուժե
Մուլտֆիլմը փոքրիկ փղիկ Ֆանտիկի և սարսափելի հրեշի` չար Շտուշե-Կուտուշեի մասին է, որն ամբողջ ջունգլիով մեկ հետապնդում է «փոքրիկ, քաղցրիկ» փղիկին` Ֆանտիկին։ Փոքրիկ փղիկ Ֆանտիկը շտապում էր լճակի մոտ, որպեսզի ջրի իր` ծարավից արտասվող փուշը, սակայն անընդհատ շեղվում էր, որպեսզի օգնի ընկերներին և ակամա խուսափում էր Շտուշե-Կուտուշեի հետ հանդիպելուց։ Արդյունքում փոքրիկ փուշը ծառ է դառնում և կախարդական պտուղներ է տալիս, որոնք կատարում են բոլոր ցանկությունները։ Մեծանում է նաև Ֆանտիկը, և նրա անունն այժմ արդեն Էլիֆանտ է։ Եվ նրա ականջներն արդեն էլ չեն կախվում։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1975 մուլտֆիլմեր
Խազրի
Խազրի (Xəzri), ադրբեջանական ինքնաձիգ, որը ստեղծվել է խորհրդային արտադրության ԱԿ-74Մ ինքնաձիգի հիման վրա։ Արտադրվում է 2011 թվականից Ռուսաստանի կողմից տրված լիցենզիայով ։
Պատմություն
Խազրի ինքնաձիգի արտադրության պայմանագիրը կնքվել է 2010 թվականին «Ռոսոբոռոնէքսպորտի» և Ադրբեջանի ռազմական արդյունաբերության նախարարության միջև 10 տարի ժամկետով։ Ռուսական կողմից պայմանագրի կատարող է հանդիսանում Իժմաշ ԲԲԸ-ն։ Ինքնաձիգների համար անհրաժեշտ բաղադրիչներն ու մասերը մատակարարվում է Ռուսաստանից։ Ըստ պայմանագրի՝ անհրաժեշտության դեպքում հնարավոր է արտադրել ինքնաձիգի համար անհրաժեշտ մասեր Ադրբեջանում ։ Համաձայն պայմանագրի դրույթների՝ Ադրբեջանում արտադրված բոլոր ինքնաձիգները պետք է մատակարարվեն միայն Ադրբեջանի զինված ուժերին և այդ երկրի ուժային այլ կառույցներին ։
Կառուցվածքային առանձնահատկություններ
ԱԿ-74Մ-ից Խազրին տարբերվում է որոշ որակական հատկություններով։ Ինքնաձիգն ունի գիշերային տեսողության, լազերային նշանառման, լուսավորման սարքավորումներ կրելու հարմարանքներ ։
Ծանոթագրություններ
Կատեգորիա:Ադրբեջանի զինատեսակներ Կատեգորիա:2011 հիմնադրումներ
Հերման Անշյուտց
Հերման Անշյուտց (Hermann Anschütz, ), գերմանացի նկարիչ, մանկավարժ, Մյունխենի գեղարվեստի ակադեմիայի պրոֆեսոր ։
Կենսագրություն
Երիտասարդ տարիներին սովորել է Դյուսելդորֆի գեղարվեստական դպրոցում, այնուհետև Մյունխենի ակադեմիայում Կոռնելիուսի գլխավորությամբ։
Աշխատանքներ
Բազմաթիվ բնապատկերների, դիմանկարների հեղինակ է։ Արևելյան թեմայով ստեղծել է կտավների մի ամբողջ շարք։
Հղումներ
• Hermann Anschütz (գերմ.) • Հերման Անյուշտցի նկարները
Կատեգորիա:Գերմանացի նկարիչներ Կատեգորիա:Գերմանացի մանկավարժներ
Կառիչես
Կառիչես (Carriches), մունիցիպալիտետ Իսպանիայում՝ Տոլեդո նահանգում (Կաստիլիյա-Լա-Մանչա ինքնավար մարզում)։ Մունիցիպալիտետը գտնվում է Տոռիխոս շրջանում։ Տարածքը 19 կմ² է։ Բնակչությունը 313 մարդ (2010 թվականի տվյալներով)։ Պրովինցիայի վարչական շրջանից հեռու է 45 կմ։
Արտաքին հղումներ
Կատեգորիա:Իսպանիայի քաղաքներ
Միջանձնային հաղորդակցություն
Միջանձնային հաղորդակցություն, իրադարձությունների հաջորդականություն, որը բաղկացած է վերբալ և ոչ վերբալ ազդանշանների ստեղծումից և փոխանակումից, առնվազն երկու մարդկանց միջև, որոնք տեղակայված են սոցիալական համատեքստում, միտումնավոր միմյանց հետ փոխկապակցված փոխհարաբերություններում, որոնցում յուրաքանչյուրն էականորեն ազդում է մյուսի վարքի վրա, մյուս կողմից, հետևաբար, հարաբերությունների դինամիկան սահմանվում է միջանձնային հաղորդակցության մեջ ներգրավված մարդկանց կողմից ։ Պարտադիր չէ, որ այս փոխազդեցությունը տեղի ունենա զրուցակիցների ժամանակի և տարածության բաժանման մեջ։ 1960-ական թվականներից այն եղել է ուսումնասիրության առարկա միայն Միացյալ Նահանգներում, այնուհետև իր տարածումն է գտել ողջ աշխարհում։ Բաղկացած է մի շարք երևույթներից, որոնք ապահովում են տեղեկատվության փոխանակումը երկու կամ ավելի մարդկանց միջև ինչպես բանավոր, այնպես էլ ժեստերի լեզվով ։
Հաղորդակցության բաղադրիչներ
Հաղորդակցության գործընթացի հիմնական գործոններն են.
Այս փոխանակումը տեղի է ունենում երկու հնարավոր մեխանիզմների միջոցով՝ կոդավորում և ապակոդավորում։ Կոդավորում ասելով մենք հասկանում ենք այն գործընթացը, որը կատարում է ուղարկողը` կոդավորելով (թարգմանելով) իր մտքերը լեզվի և դրանք փոխանցելով ստացողին, որը հաղորդագրությունը հասկանալու համար պետք է վերծանի այն և ապա իրականացնի ապակոդավորում։ Այս գործընթացը տեղի է ունենում բոլորովին անգիտակցաբար նրանց համար, ովքեր խոսում են նույն լեզվով և, հետևաբար, ունեն նույն լեզվական ծածկագիրը, այն ավելի բարդ է դառնում, երբ հանդիպում են տարբեր լեզուներով խոսող երկու զրուցակիցներ ։
Միջանձնային հաղորդակցության մոդելներ
Փոլ Վացլավեկը և նրա գործընկերները (1967) ներկայացրել են մարդկային հաղորդակցության ուսումնասիրության սկզբունքորեն կարևոր տարբերություն. մարդկանց միջև հաղորդակցման յուրաքանչյուր գործընթաց ունի երկու տարբեր հարթություն՝ մի կողմից՝ բովանդակություն, այսինքն, բառերը ասում են, մյուս կողմից՝ հարաբերություններ, ինչն էլ բանավոր և ավելի հաճախ ոչ բանավոր խոսողները առաջարկում են իրենց միջև հարաբերությունների որակը։ Վերջին ժամանակներում (1981թ.) Համբուրգի համալսարանի հոգեբանը առաջարկել է միջանձնային հաղորդակցության մոդել, որը տարբերակում է չորս տարբեր չափումներ՝ այսպես կոչված «հաղորդակցության քառակուսի»։
Այս չորս չափումները կարելի է հիշել ինչպես հաղորդագրություններ ձևակերպելիս, այնպես էլ ուրիշների ուղերձները լսելիս և մեկնաբանելիս։ Այս երկրորդ դեպքում «Համբուրգի դպրոցը» խոսում է «չորս ականջների» մասին (համապատասխանում է «հաղորդակցության քառակուսու չորս կողմերին»), որոնց վրա կարելի է կարգավորել։ Օրինակ, որպեսզի կարողանամ «նեղանալ», վիրավորվել x հաղորդակցությունը լսելիս, ես պետք է դրան իմաստ տամ՝ հարմարեցնելով «դեղին» ականջին, որը հակված է ուրիշների հաղորդակցության մեջ տեսնել, թե ինչպես են նրանք մեզ քննում, այսինքն՝ նշանը, թե որքան են նրանք մեզ հարգում։ Այս մոդելը պատկերացում է կազմում այն մասին, թե ինչպես մենք միշտ ազատ ենք ցանկացած հաղորդակցության այս կամ այն ​​իմաստը վերագրելու հարցում՝ այդպիսով ընդգծելով ունկնդրի ուժը փոխազդեցության որակը որոշելու հարցում։ Մի փոքր պրակտիկայի դեպքում հնարավոր է, օրինակ, դեղինի փոխարեն կարգավորել կանաչ ականջը և հարցնել ինքներս մեզ՝ մեր ներսում, ի դեմս մեզ նյարդայնացնող թվացող հաղորդագրության (և դա կանի միայն այն դեպքում, եթե մենք հարմարեցված ենք դեղին ականջին)։ «Ինչպե՞ս է զգում խոսողը, երբ զգում է ինձ հետ այսպես խոսելու կարիք»։
Միջանձնային հաղորդակցությունը, որը ներառում է մի քանի մարդ, հիմնված է հարաբերությունների վրա, որոնցում զրուցակիցները ազդում են միմյանց վրա, ինչպես արատավոր շրջանակում։ Միջանձնային հաղորդակցությունն իր հերթին բաժանված է երեք մասի.
Ծանոթագրություններ
Կատեգորիա:Լեզվաբանություն Կատեգորիա:Հաղորդակցություն Կատեգորիա:Հաղորդակցության տեսակներ
Աստվածածնի ծնունդը
«Աստվածածնի ծնունդը» (El nacimiento de la Virgen), բարոկկոյի դարաշրջանի իսպանացի նկարիչ Բարտոլոմե Էստեբան Մուրիլյոյի նկարներից ։ Այս ստեղծագործությունը հեղինակը վրձնել է 1661 թվականին։ Յուղաներկով կտավի չափերն են 179 × 349 սմ։
Այսօր «Աստվածածնի ծնունդը» ստեղծագործությունը պահպանվում և ցուցադրվում է Լուվրի թանգարանում (Փարիզ, Ֆրանսիա)։
Պատմություն
«Աստվածածնի ծնունդը» ստեղծագործությունը Բարտոլոմե Էստեբան Մուրիլյոն նկարել է Սևիլյայի մայր տաճարի համար։ Ֆրանսիական օկուպացիայի ժամանակ Նապոլեոնյան պատերազմների արդյունքում կտավը այլ ստեղծագործությունների հետ բռնագրավվել է ֆրանսիացի պետական և զինվորական գործիչ, Ֆրանսիայի մարշալ, Դալմատիայի դուքս Նիկոլա Ժան դը Դյո Սուլտի կողմից։ Ի սկզբանե ֆրանսիացիները ցանկացել են վերցնել Մուրիլյոյի « Սուրբ Անտոնիո Պադովացու տեսիլքը » կտավը, սակայն քաղաքային խորհուրդն առաջարկել է փոխել նկարը «Աստվածածնի ծնունդը» ստեղծագործության հետ, ինչի հետևանքով «Սուրբ Անտոնիո Պադովացու տեսիլքը» մնացել է սուրբ Անտուանի ժամատանը ։
1813 թվականին «Աստվածածնի ծնունդը» կտավը հայտնվում է Փարիզում՝ Սուլտի հավաքածուում ։ 1858 թվականից ցայսօր գտնվում է Լուվրում։
Նկարագիր
Այս ստեղծագործությունը հեղինակի առավել հայտնի գործերից է։ Կտավում պատկերված են Անդալուզիայի ամենօրյա կյանքի առանձնահատկությունները։ Եթե կտավում պատկերված չլինեին Մարիամի լուսապսակն ու հրեշտակները, ապա ոչինչ չէր հուշի, որ կտավն ունի կրոնական ուղղվածություն։ Մարիամ Աստվածածնի ֆիգուրը գտնվում է կոմպոզիցիայի կենտրոնում, մի քանի կանանց ձեռքերում․ Աստվածածնից լույս է ճառագում։ Աղոտ լույսի ներքո հեռվում երևում են նորածնի ծնողները՝ սուրբ Աննան և Հովակիմը։
Արտաքին հղումներ
Կատեգորիա:1661 նկարներ Կատեգորիա:Բարտոլոմե Էստեբան Մուրիլյոյի նկարներ Կատեգորիա:Կրոնական արվեստ Կատեգորիա:Լուվրի նկարներ Կատեգորիա:Հրեշտակներն արվեստում Կատեգորիա:Մարիամ Աստվածածինը գեղանկարչության մեջ
Ֆյոդորովկա (ավան, Գորլովկայի քաղաքային խորհուրդ)
Ֆյոդորովկա (Федорівка), ավան Ուկրաինայի Դոնեցկի մարզի Գորլովկայի քաղաքային խորհրդում։
2001 թվականի տվյալներով Ֆյոդորովկա ավանում բնակվում էր 74 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Գորլովկայի քաղաքային խորհուրդի բնակավայրեր Կատեգորիա:Ուկրաինայի ավաններ
Սեյնթ Ջոնս
Սեյնթ Ջոնս (St. John's կամ St. Johns, St. Johns), Նիդերլանդների թագավորության կազմի մեջ մտնող Կարիբյան կղզի Սաբայի ամենափոքր բնակավայրն է։ Տեղակայված է Բոթոմի և Ուինդուարդսաիդի միջև։ Բնակավայրում կա 2 դպրոց։ Մեկը՝ մասնավոր, իսկ երկրորդը՝ միջնակարգ։ Մասնավոր դպրոցը կոչվում է Սակրեդի Հըրթ դպրոց, որում կա մի մատուռ։
Ծանոթագրություններ
Կատեգորիա:Սաբայի բնակավայրեր Կատեգորիա:Կարիբյան Նիդերլանդների բնակավայրեր Կատեգորիա:Կարիբյան Նիդերլանդների Թագավորության բնակավայրեր
Պյոտր Կուրիշկո
Պյոտր Վասիլևիչ Կուրիշկո (Пётр Васильевич Куришко, ), Ռուսաստանի քաղաքացիական պատերազմի մասնակից, հեծյալ դիվիզիայի հրամանատար, խորհրդային ռեժիմի հաստատման աջակից։
Մասնակցել է Ցարիցինի պաշտպանությանը (որպես հեծյալ բրիգադի հրամանատար), կռվել Անտոն Դենիկինի ուժերի դեմ։
Սպանվել է Սիղնաղում։ Պարգևատրվել է Կարմիր դրոշի երկու շքանշանով (մեկը՝ հետմահու)։
Եսայիներ
Եսայիներ (եբրայերեն אִסִּיִים‎, Isiyim; հունարեն Εσσηνοι, Εσσαίοι, Ὀσσαιοι, Ὀσσηνοί) հրեական աղանդներից մեկն է, որն առաջացել է մ.թ.ա. 2-րդ դարի առաջին քառորդի սկզբին։
Եսայիների մասին նախնական տեղեկությունները գտնվում են Փիլոն Ալեքսանդրացու, Հովսեփոս Փլավիոսի և Պլինիոս Ավագի աշխատություններում։ Առաջին երկու անվանված պատմաբանների ժամանակ նրանց թիվը մոտ 4000 էր։ Ցրված լինելով Հրեաստանում՝ նրանք սկզբում ապրում էին քաղաքներում և գյուղերում՝ ասիդացիների անվան տակ և, ինչպես կարծում են նորագույն շրջանի գիտնականները, նրանք ստեղծեցին ազգային մի կուսակցություն, որը պայքարում էր մեկ այլ, ավելի հզոր կուսակցության՝ հելլենիստների դեմ։ Այնուհետև, ըստ Փիլոնի, զզվելով քաղաքների պղծված սովորույթներից, և ըստ վերջին հետազոտողների, կորցնելով հրեական կյանքի ազգային սկզբունքների համար պայքարում հաջողության հասնելու հույսը, եսայիները հեռանում են Մեռյալ ծովից դեպի հյուսիս-արևմուտք և այնտեղ ստեղծելով առանձին գաղութներ, խուսափում են մնացյալ ցեղերի հետ հանդիպելուց նույնիսկ Երուսաղեմի տաճարում։ Նրանք ստեղծում են խիստ փակ կարգ, ապրում ամուրի, բայց ընդունում և դաստիարակում այլոց երեխաներին՝ ընդունելով նրանց համայնք՝ երեք տարվա փորձարկումից հետո ։
Եսայիները համբավ են ձեռք բերել ժամանակակից շրջանում կրոնական փաստաթղթերի մի մեծ խմբի հայտնաբերումից հետո, որը հայտնի է որպես Մեռյալ ծովի ձեռագրեր, որոնք սովորաբար համարվում են Եսայիների գրադարանը։ Այդ փաստաթղթերում պահպանվել են եբրայերեն Աստվածաշնչի մի քանի օրինակներ, որոնք մնացել են անվնաս մ.թ.ա. 300 թվականից մինչև դրանց հայտնաբերումը՝ 1946 թվականին։
Ծանոթագրություններ
Կատեգորիա:Իսրայելի պատմություն
(8414) Ացուկո
Միջին հեռավորությունը Արեգակից կազմում է 2,384977 ա. մ., առավելագույնը մոտենում է 2,1314 ա. մ. հեռավորության վրա և հեռանում 2,6386 ա. մ. ։ Արեգակի շուրջ մեկ ամբողջական պտույտ է կատարում 1345,32 երկրային օրվա ընթացքում, իր ուղեծրով շարժվելով միջինում 0,267595 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,2° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ագրամուն
Ագրամուն (կատալոներեն ՝ Agramunt)՝ մունցիպալիտետ Իսպանիայում՝ Կատալոնիայի Լեյդա պրովինցիայի Ուրժել շրջանում։ Ընդհանուր տարածքը կազմում է 79.7 կմ քառ. ։ 2010 թվականի մարդահամարի տվյալներով բնակչությունը կազմում է 5618 մարդ։
Արտաքին հղումներ
Կատեգորիա:Իսպանիայի քաղաքներ
Եժի Կուրիլովիչ
Եժի Կուրիլովիչ, լեհ լեզվաբան, հնդեվրոպական, սեմական և ընդհանուր լեզվաբանության մասնագետ։
Լեհական ԳԱ անդամ (1931 թվականից)։ Ժամանակակից կառուցվածքային լեզվաբանության հիմնադիրներից։ ԼԺՀ-ի պետական մրցանակի կրկնակի դափնեկիր (1955, 1964)։ Արտասահմանյան մի շարք ակադեմիաների պատվավոր անդամ, Սորբոնի (1957 թվականից) և Դուբլինի (1959 թվականից) համալսարանների դոկտոր։ Սովորել է Լվովում, Վիեննայում և Փարիզում (Ա. Մեյեի մոտ)։ Լվովի (1929-1945), Վրոցլավի (1946-1948) և Կրակովի Յագելոնի (1948 թվականից) համալսարանների պրոֆեսոր։ Հրատարակել է հնդեվրոպական լեզուների հնչյունաբանությանը և ձևաբանությանը նվիրված մի շարք ուսումնասիրություններ, որոնցում օգտագործվում են նաև հայերենի, որպես հնդեվրոպական լեզվի, իրողությունները։
Ծանոթագրություններ
Կատեգորիա:Լեհ լեզվաբաններ Կատեգորիա:1895 ծնունդներ Կատեգորիա:1978 մահեր Կատեգորիա:Լվովի համալսարանի շրջանավարտներ Կատեգորիա:Հնդեվրոպագետներ Կատեգորիա:Բրիտանական ակադեմիայի թղթակից-անդամներ Կատեգորիա:Ավստրիական «Գիտության և արվեստի համար» պատվո խաչի ասպետներ
Մալայ
Մալայ, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 142 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Մեն (ծոց)
Ծոցը տեղակայված է Քեյփ-Կոդ և Նոր Շոտլանդիա թերակղզիների միջև։ Առավելագույն խորությունը՝ 329 մետր ։
Ծոցի հյուսիսարևմտյան մասում տեղակայված է Ֆանդի ծոցը, որը հայտնի է իր ռեկորդային մակընթացություններով։ Հարավարևմտյան մասում տեղակայված է մեկ այլ խոշոր ծոց՝ Մասսաչուսեթսը։ Կենտրոնական մասում՝ Մեն նահանգի խոշորագույն քաղաք Պորտլենդի մոտ՝ Կասկո ծոցը։
Ծոցի ափերի խոշորագույն նավահանգիստներն են՝ Բոստոնը, Պորտլենդը (ԱՄՆ), Սենթ-Ջոնը (Կանադա)։
Խոշորագույն գետեր, որոնք լցվում են ծոցը՝ Աննապոլիս, Քեննեբանկ, Քեննեբեկ, Սակո, Սենթ-Կրուա, Մերրիմակ, Փենոբսկոթ, Սենթ-Ջոն, Պիսկատակա և այլն։ Մեն ծոց թափվող գետերի ավազանների մակերեսը կազմում է 179 008 կմ²։
Փոքր կղզյակները՝ Մակիաս-Սիլ և Նորթ-Ռոկ, հանդիսանում են տարածքային վեճի առարկա ԱՄՆ և Կանադայի միջև։
Արտաքին հղումներ
Կատեգորիա:Օվկիանոսագիտություն Կատեգորիա:Ատլանտյան օվկիանոս Կատեգորիա:Ծոցեր այբբենական կարգով Կատեգորիա:Ատլանտյան օվկիանոսի ծոցեր Կատեգորիա:ԱՄՆ-ի աշխարհագրություն Կատեգորիա:Մասաչուսեթսի աշխարհագրություն Կատեգորիա:Մասաչուսեթսի աշխարհագրական օբյեկտներ
Եվգենի Միխայլով
Եվգենի Միխայլով (Евгений Николаевич Михайлов, ), ռուս դիվանագետ։
Կենսագրություն
Ավարտել է Մոսկվայի Նիկոլայ Բաումանի անվան բարձրագույն տեխնիկական ուսումնարանը (1969) և ԽՍՀՄ ԱԳՆ դիվանագիտական ակադեմիան (1985)։
Տիրապետում է անգլերենին։ Աշխատել է Պյոտր Բարանովի անվան ավիացիոն մոտորաշինության կենտրոնական ինստիտուտում, ապա 1980 թվականից դիվանագիտական աշխատանքի է անցել։
Դասային աստիճան
Ռուսաստանի Դաշնության 3-րդ դասի պետական գործող խորհրդական (1997 թվականի օգոստոսի 11) ։
Արտաքին հղումներ
Կատեգորիա:Ռուս դիվանագետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Մոսկվայի պետական տեխնիկական համալսարանի շրջանավարտներ
World of Warcraft
World of Warcraft (WoW, world՝ աշխարհ, warcraft՝ ռազմարհեստ), բազմամասնակցային դերակատարման խաղ է, որը մշակել է Blizzard Entertainment ընկերությունը։ Warcraft չորրորդ համակարգչային խաղն է, ներառյալ լրացուցիչ թողարկումները և դադարեցված Warcraft Adventures: Lord of the Clans-ը։ Խաղն ընթանում է Ռազմարվեստի տիեզերքում - ֆանտաստիկական աշխարհում, որը առաջին անգամ ներկայացված է եղել 1994 թվականին Warcraft: Orcs & Humans խաղում։ Իրադարձությունները այս խաղում անց են կենում Warcraft III: The Frozen Throne խաղից չորս տարի անց։
Ըստ Գինեսի ռեկորդների գրքի, World of Warcraft-ը ամենահանրաճանաչ խաղն է MMORPG աշխարհում ։
2007 թվականի հունվարի 23-ին Բլիզարդ ընկերությունը մամլո հաղորդագրություն է հրապարակել, որտեղ հաղորդվում էր, որ խաղի ամբողջ աշխարհով բաժանորդների թիվը կազմել է 8 միլիոն մարդ, 2008 թվականի հունվարի 22-ին բաժանորդների թիվը անցել է 10 միլիոն , իսկ 2008 թվականի դեկտեմբերի 23-ին արդեն 11,5 միլիոն ։ Խաղը մի քանի պարգև է ստացել, այդ թվում Gamespot’s Game of the Year Award-ը, որպես 2004 թվականի լավագույն խաղ ։
Արտաքին հղումներ
Կատեգորիա:2004 թվականի համակարգչային խաղեր Կատեգորիա:Blizzard Entertainment-ի խաղեր  Կատեգորիա:MMORPG այբբենական կարգով Կատեգորիա:MMORPG ֆենթեզի ժանրում Կատեգորիա:Խաղեր PC-ի համար Կատեգորիա:Խաղեր Apple Macintosh-ի համար Կատեգորիա:Խաղեր Mac OS-ի համար Կատեգորիա:Խաղեր Windows-ի համար Կատեգորիա:Համակարգչային խաղեր եռաչափավոր գրաֆիկայով Կատեգորիա:Windows տեսախաղեր
Դեբալցևո
Դեբալցևո (Дебальцеве), քաղաք Ուկրաինայի Դոնեցկի մարզի Դեբալցևոյի քաղաքային խորհուրդում, մարզային նշանակության քաղաք։ Հիմնադրվել է 1878 թվականին։
Արտաքին հղումներ
Կատեգորիա:Ուկրաինայի քաղաքներ Կատեգորիա:1878 թվականին հիմնադրված բնակավայրեր
Մուզակի ճակատամարտ
Մուզակի ճակատամարտ (Mάχη του Μουζακίου)՝ տեղի է ունեցել 1878 թվականի հունիսի 4-ին հունական և Օսմանյան կայսրության զորքերի միջև։ Այն 1877-1878 թվականներին ռուս-թուրքական պատերազմի ժամանակ հիմնական հունական ապստամբական իրադարձություն է, որը ծագել է՝ Թեսալիայում և Էպիրում։
Նախապատմություն
Անկախ Հունաստանի թագավորության ստեղծումը հանգեցրեց նրան, որ Օսմանյան կայսրության այլ շրջաններում բնակվող հույները նույնպես ցանկացան լինել անկախ։ Անկախության գաղափարը սկսեց տարածվել Մակեդոնիայում, Թեսալիայում և Էպիրում ։
Արևմտյան Թեսալայի շրջանում խռովությունները սկսվել էին առանց Հունաստանի բանակի պաշտոնական ներգրավվածության, սակայն այս շրջան էին ուղարկվել հունական սպաների գաղտնի կոմիտե, որոնք պետք է համակարգեին տեղի պարտիզանական խմբավորումների հետ նահանջող օսմանյան զոքերի վրա հարձակումնները ։
Ընդհանուր շտաբ բնակարանը տեղակայվեց Լոուտրո Կարդիտեսում, որի հրամանատարն էր հրետանու գնդապետ Կոնստանտինոս Իսխոնոմախոսը, որին օգնում էին կապիտաններ Գեորգիոս Ֆիլարթոսը և Իոաննիս Իգգլեսիսասը ։
Իրադարձություններ
Պարտիզանական պատերազմները արդեն իսկ բնորոշ էին թուքերի և ալբանացիների դեմ։ 1878 թվականի մարտի սկզբին տեղի առաջնորդ Թանասսիս Զիակասը և նրա խումբը ապստամբեց Վոունիստա, Գրանիստա և Մեսենիկոլա գյուղերում ։
Ստիլիանոս Տզավարասը, որն հունական բանակի ավագ սերժանտ էր նույնպես ձաևավորեց Կարակաչաններից և Առումիններից կլեֆտների (Κλέφτες) խմբեր ։
Երկու խմբերը հավաքվեցին և հարձակում գործեցին Մուզակի գյուղի վրա, որը ուներ մեծ ռազմավարական նշանակություն տարածաշրջանում, և այդպիսով խմբավորումները ստանում էին հագուստի և ուտելքի բանալին։ Եվ բացի այդ, դա հնարավորություն էր օսմանյան զոքերին դուրս բերել մեծ քաղաքներից։
Ճակատամարտ
Հարձակումից հետո բազում թուրքեր և ալբանացիներ փախան դեպի Տրիկալա, որտեղ իշխանությունները ուղարկել էին զոքեր Մուսսա Հեքաքի գլխավորությամբ, որպեսզի հետ նվաճեն գյուղը և ճնշեն ապստամբությունը։
Հույների համար սա կենսական հնարավորություն էր հաղթել գլխավոր թշնամուն, այդ պատճառով էլ հունական կանոնավոր բանակի զորքերը տեղակայվաեցին, որպեսզի օգնեն ոչ կանոնավոր խմբավորումներին։ Օսմանյան զորքերը չէին սպսում բախվել որևէ լուրջ ուժի հետ, քան կլեֆտերի, որոնց հետ պայքարում էին երկար տարիներ, ուստի նրանց ուժը կրճատվել էր մինչև թեթև հետիոտնային և հեծելազորային ուժերի։
Արդյունքներ
Մուզակի ճակատամարտում տարած հաղթանակը մեծ նշանակություն ունեցավ պարտիզանական խմբավորումների համար, սակայն շուտով օսմանյան զորքերը կարողացան վերակազմավորվել և ճնշել ապստամբությունը։ Մինչ այդ Հունաստանը շարունակում էր ճնշում գործադրել Մեծ տերությունների վրա, որպեսզի օգնություն ցուցաբերեն պարտիզաններին։ Վերջ ի վերջո, Թեսալիան 1881 թվականին հայտնվում է հունական թագավորության կազմի մեջ ։
Ծանոթագրություններ
Կատեգորիա:Հունաստանի ճակատամարտեր Կատեգորիա:Օսմանյան կայսրության ճակատամարտեր Կատեգորիա:1878 հակամարտություններ Կատեգորիա:Ռուս-թուրքական պատերազմ (1877-1878)
Մարաթուկ (լեռ)
Մարաթուկ, Մարութա, լեռ Սասունում։
Լեռան վրա կառուցված է Մարութա Սուրբ Աստվածածին վանքը։ Գարեգին Սրվանձտյանցը լեռն անվանում է «սուրբ և բարեպաշտ» և այն Սասունի ամբողջ ժողովրդի համար՝ առաջին և վերջին ամենահավաստի երդումն է դարձել ։
Ըստ ավանդության՝ Մարութայի պաշտամունքը խիստ զայրացնում էր Անդոկին (սար Սասուն գավառում, Հայկական Տավրոսի գագաթներից մեկը), և նա Մարութա սարին մարտի է հրավիրում։ Մարտի ժամանակ Անդոկն իր կայծակե թրով խփում, ճեղքում է Մարութա սարի գլուխը, և այդ պատճառով էլ նրան ջղլագլուխ (զույգ գլխով) Մարաթուկ են անվանում։ Անդոկի հարվածից վիրավորված Մարութա սարը հսկա մի ժայռ է պոկում իր կողերից և խփում նրան։ Ժայռը խրվում է Անդոկի կուրծքը, թաղվում կողերի մեջ. դուրս է մնում միայն ժայռի երկու ջրաղացաքարի չափ մի կտոր, որի վրա այժմ էլ երևում են Մարաթուկի ձեռքի հետքերը։
2014 թվականի հուլիսին Սասունի հայերի միության նախագահ Ազիզ Դաղչիի խումբը Մարաթուկի Սուրբ Աստվածածին վանքում նախաքրիստոնեական սեպագրություն է հայտնաբերել ։
Ծանոթագրություններ
Կատեգորիա:Բաթմանի մարզի լեռներ Կատեգորիա:Բիթլիսի մարզի լեռներ Կատեգորիա:Բիթլիսի լեռնաշղթա
Ալավերդի (համայնք)
Ալավերդի, համայնքի կարգավիճակով վարչատարածքային միավոր Հայաստանի Հանրապետության Լոռու մարզում ։
Պատմություն
Համայնքը ստեղծվել է 2017 թվականի հունիսի 9-ին Հայաստանի Հանրապետության Ազգային Ժողովում համայնքների խոշորացման օրինագծով ։  Այդ ժամանակ համայնքի մեջ են ընդգրկվել   Ալավերդի, Աքորի, Ծաղկաշատ, Կաճաճկուտ, Հաղպատ և Ջիլիզ բնակավայրերը։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։
2022 թվականին համայնքների խոշորացման արդյունքում համայնքում ներառվել են մի շարք բնակավայրեր ։
Վարչատարածքային բաժանում
Ալավերդի համայնքը կազմված է Ալավերդի քաղաքը (այդ թվում՝ Ակներ, Սանահին, Մադան գյուղական թաղամասերը), Շամլուղ, Ախթալա քաղաքները, Աքորի, Կաճաճկուտ, Հաղպատ, Ծաղկաշատ, Ջիլիզա, Առողջարանին կից, Բենդիկ, Ճոճկան, Մեծ Այրում, Փոքր Այրում, Նեղոց, Շնող, Թեղուտ, Քարկոփ, Օձուն, Ամոջ, Այգեհատ, Արևածագ, Արդվի, Ծաթեր, Կարմիր Աղեկ, Հագվի, Մղարթ գյուղերը ։
Ծանոթագրություններ
Կատեգորիա:Լոռու մարզի համայնքներ
Ավրորայի լուսաբացը
«Ավրորայի լուսաբացը», Իննա Սահակյանի նկարահանած վավերագրական-անիմացիոն ֆիլմ, որը ստեղծվել է Զորյան ինստիտուտի գիտական աջակցությամբ և Հայոց ցեղասպանության բանավոր պատմության արխիվի հիման վրա ։
Պյո Ե Ջին
Պյո Ե Ջին (표예진, ), հարավկորեացի դերասանուհի ։
Անձնական կյանք
2018 թվականի սեպտեմբերին նա հայտարարեց, որ հանդիպում է Հյուն Վու դերասանի հետ, որը նրա նախկին գործընկերն էր ։
Ծանոթագրություններ
Կատեգորիա:Հարավկորեացի դերասանուհիներ Կատեգորիա:21-րդ դարի դերասանուհիներ Կատեգորիա:Հեռուստատեսային դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
Մամայլի
Մամայլի, գյուղ Արևելյան Հայաստանի Ելիզավետպոլի նահանգի Արեշի գավառում ։
Ծանոթագրություններ
Կատեգորիա:Արևելյան Հայաստանի գյուղեր
Փոփոխությունների ճանապարհ
«Փոփոխությունների ճանապարհ» (Revolutionary Road, բառացի՝ «Հեղափոխական ճանապարհ»), ռեժիսոր Սեմ Մենդեսի դրամա ֆիլմը, որն էկրան է բարձրացրել 2008 թվականին։ Ռիչարդ Եյթսի համանուն վեպի էկրանավորումն է։ Սա Լեոնարդո Դիկապրիոյի և Քեյթ Ուինսլեթի համատեղ երկրորդ ֆիլմն է «Տիտանիկից» հետո։ Երեք անվանակարգում առաջադրվել է «Օսկարի»՝ այդ թվում Երկրորդ պլանի լավագույն դերակատարման համար (Մայքլ Շենոն)։
Պալոլ դե Ռևարդիտ
Պալոլ դե Ռևարդիտ (Palol de Revardit}}), մունիցիպալիտետ Իսպանիայի Ժիրոնա պրովինցիայում (Կատալոնիա ինքնավար համայնքում), Պլա դե լ,Էստան շրջանում։ Տարածքը կազմում է 18 կմ²։ Բնակչությունը՝ 482 մարդ (2010 թվականի տվյալներով)։
Ուինդուարդսաիդ
Ուինդուարդսաիդ (Windwardside, Windwardside), Նիդերլանդների թագավորության կազմի մեջ մտնող Կարիբյան կղզի Սաբայի 2-րդ բնակավայրն է։ Գտնվում է Սկեների լեռան վրա։ Քաղաքում կան 2 բանկեր, մի քանի մթերային և մեկ նվերների խանութ։ Կա նաև ծովային թանգարան՝ լի Սաբայի պատմությամբ, մի քանի հյուրանոցներ և պանդոկներ։ Վերջիններս ծառայում են հիմնականում զբոսաշրջիկների համար։
Պալոլ դե Ռևարդիտ
Արտաքին հղումներ
Կատեգորիա:Իսպանիայի բնակավայրեր
Ուինդուարդսաիդ
Ծանոթագրություններ
Կատեգորիա:Սաբայի բնակավայրեր Կատեգորիա:Կարիբյան Նիդերլանդների բնակավայրեր Կատեգորիա:Կարիբյան Նիդերլանդների Թագավորության բնակավայրեր
Փոփոխությունների ճանապարհ
Արտաքին հղումներ
Կատեգորիա:2008 ֆիլմեր Կատեգորիա:Սեմ Մենդեսի ֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Ամերիկյան վեպերի էկրանավորումներ Կատեգորիա:2000-ականների դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Բրիտանական մելոդրամա ֆիլմեր Կատեգորիա:Գրքերի էկրանավորումներ Կատեգորիա:Բրիտանական ռոմանտիկ ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Paramount Pictures ֆիլմեր Կատեգորիա:Ամուսնական դավաճանությունը ֆիլմերում
Նատրիումի հեքսահիդրօքսոթանիումատ(IV)
Նատրիումի հեքսահիդրօքսոթանիումատ(IV), անօրգանական միացություն՝ Na2[Sn(OH)6] բանձևով։ Առաջացնում է անգույն բյուրեղներ։ Լավ լուծվում է ջրում։
Ֆիզիկական հատկությունները
Առաջացնում է անգույն բյուրեղներ։
Մոլեկուլի պարամետրերը՝ a=0,595 նմ, c=1,417 նմ, Z = 3։
Ծանոթագրություններ
Կատեգորիա:Նատրիումի միացություններ Կատեգորիա:Հիդրօքսիդների կոմպլեքսային միացություններ Կատեգորիա:Անագի կոմպլեքսային միացություններ
(8415) 1996 UT
(8415) , աստերոիդ աստերոիդների գոտու արտաքին մասում։ Հայտնաբերվել է 1996 թվականի հոկտեմբերի 16-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում ։
Դավթաշենի կամուրջ
Դավթաշենի կամուրջ Հրազդան գետի կիրճի վրայով Երևանում, մետաղական կամուրջ Հրազդան գետի վրա Երևանում։ Միացնում է Արաբկիր վարչական շրջանը Դավթաշեն վարչական շրջանին։ Երկարությունը 496 մետր է, լայնությունը՝ 32, բարձրությունը Հրազդան գետի մակարդակից 92 մ է։
Պատմություն
Հրազդան գետի վրա գտնվող կամրջի շինարարությունը սկսվել է դեռևս 1970-ական թվականների կեսերից։ 1988 թ. հետո շինարարական աշխատանքները դադարեցին և վերսկսվեցին միայն 1990-ականների վերջերին։
(8415) 1996 UT
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Յոշիսադա Սիմիձուի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Դավթաշենի կամուրջ
Պատմություն
Կամուրջը նախագծվել է «Հայպետտրանսնախագիծ» ինստիտուտի (ներկայումս՝ Տրանսնախագիծ) և կառուցվել Կամուրջշին ընկերության կողմից և Շահագործման է հանձնվել 2000 թվականին ։
Արտաքին հղումներ
Կատեգորիա:Հրազդան գետի կամուրջներ Կատեգորիա:2001 կառույցներ
Մլուկխոտ ներկող
Մլուկխոտ ներկող (Coreopsis tinctoria), բարդածաղկավորների ընտանիքի (Coreopsis) խմբի խոտաբույսի տեսակ։
Բուսաբանական նկարագրություն
Մլուկխոտ ներկողը միամյա խոտաբույս է արագ աճող բույս 30-ից մինչև 100 սմ։ Փետրանման բաժանված տերևները բարակում է գագաթում 10—60×5—25 մմ։
Ծաղիկները, եզրերում վառ դեղին գույնի և կենտրոնում չափերը կերպափոխվում է մուգ կարմրագույնից մինչև դարչնագույնի, երբեմն կարմիր գույնի, չափսը 2,5-ից մինչև 4,5 սմ տրամագծով, նուրբ ցաղկացողունով ծաղիկները հավաքվում են բույլերով։ Ծաղկում է ամառվա կեսերին (որպես կանոն հունիս—օգոստոս), մահանում են առաջին  ցրտահարությունից։
Պտուղը, ոչ մեծ նուրբ սերմեր, ծլում են կամ աշնանը, ձմռանը ինչպես ցածր վարդակ, կամ վաղ գարնանը։
Տարածման տերիտորիա և բնակության վայրը
Մլուկխոտ ներկողը լայնորեն տարածված է ԱՄՆ-ի շատ մասերում, հատկապես Մեծ Հարթավայրերում և հարավային նահանգներում, որտեղ նրան անվանում են մլուկխոտ։ Աճում է տարբեր տիպի հողերում, բայց գերդասվում է ավազոտ և չոր հողերը։ Հանդիպում է ճանապարհի եզրերին և դաշտերում։ Նախընտրում է արևային տեղ, սակայն աճում է նաև մասամբ ստվերոտ հողակտորներում։
Կիրառում
Մլուկխոտի ծաղիկները օգտագործում են ներկ ստանալու համար։
Մշակում
Մլուկխոտ ներկողը օգտագործում են որպես դեկորատիվ բույս լանդշաֆտը և ծաղկանոցները  ներկելու համար։ Տարածված է մուգ-կարմիր ֆոնի վրա վագրի դեղին շերտերով «Roulette» տեսակը։
Արտաքին հղումներ
Կատեգորիա:Բարդածաղկավորներ
Blizzard Entertainment
Blizzard Entertainment, համակարգչային խաղեր մշակող և արտադրող ամերիկյան ընկերություն, որը Activision Blizzard հրատարակչության ենթաբաժինն է, որը իր հերթին հայտնվել է Vivendi Games-ի և Activision-ի միավորման արդյունքում։ Սակայն Blizzard-ի շատ երկրպագուներ կարծում են, որ Blizzard-ը ունի դասական խաղեր մշակողի համբավ, որոնք վաճառվում են պրես-ռիլզից հետո շատ հաջորդող տարիներ։ Ընկերության ամեն խաղը, սկսելով ''Warcraft'-ից, դարձել է բեսթսելեր։
Ծանոթագրություններ
Կատեգորիա:ԱՄՆ-ի համակարգչային խաղերի արտադրողներ Կատեգորիա:Ընկերություններ այբբենական կարգով Կատեգորիա:Համակարգչային խաղեր արտադրողներ այբբենական կարգով
Աթաբասկա (սառցադաշտ)
Աթաբասկա, սառցադաշտը Կոլումբիական սառցադաշտի ութ սառցադաշտերից մեկը, որը գտնվում է Կանադական ժայռոտ լեռներում (Ջասպեր ազգային պարկում)։ Ներկայումս սառույցը նահանջում է տարեկան մոտ 5 մետր արագությամբ և վերջին 125 տարիների ընթացքում կորցրել է իր ծավալի կեսից ավելին։ Հեշտությամբ մատչելի է և Հյուսիսային Ամերիկայում առավել հաճախ այցելվող սառցադաշտն է ։ Խորհուրդ չի տրվում ուղևորություն կատարել դեպի սառցադաշտ, եթե պատշաճ կերպով պատրաստված չեն։ Թաքնված ճեղքերը դարձել են անպատրաստ զբոսաշրջիկների մահվան պատճառ։
Ուսումնական կենտրոն
Icefield հետազոտական կենտրոնը, որը փակ է ձմռանը (հոկտեմբերի կեսերից մինչև ապրիլի կեսը), գտնվում է սառույցի դիմաց։ Այն օգտագործվում է որպես տնակ և տոմսերի վաճառակետ՝ սառցադաշտի տեսարժան վայրերը այցելելու համար։ Ավտոբուսները զբոսաշրջիկներին տեղափոխում են սառցադաշտի եզր, որտեղ նրանք առաջ են շարժվում հատուկ մշակված վագոններով։
Արտաքին հղումներ
Կատեգորիա:Կանադայի աշխարհագրություն Կատեգորիա:Սառցադաշտեր
Like a G6
«Like a G6», Far East Movement խմբի 2010 թվականի սինգլը իրենց Free Wired ալբոմից։ Թրեքում առկա է Dev-ի կանացի վոկալը և The Cataracs-ի արական վոկալը։ Երգը գրել և որպես պրոդյուսեր հանդես է եկել The Cataracs-ից (KSHMR) Նայլս Հոլլովելլ Դհարը։
Երգը հայտնվել է նաև Նոր Զելանդիայի, Հարավային Կորեայի չարթերում, ինչպես նաև հայտնվել է Մեծ Բրիտանիայի, Կանադայի, Ավստրալիայի, Նիդեռլանդների, Թաիլանդի, Շվեդիայի, Շվեյցարիայի և Սլովակիայի հիթ-շքերթներում։
Երգի իմաստ
Սակայն Քև Նիշը պատմել է, որ նկատի է ունեցել G6 կամ Gulfstream G650 ինքնաթիռը։
Առևտրային հաջողություն
Սինգլը օրինական կերպով ներբեռնվել է 3 մլն անգամ ԱՄՆ-ում՝ Nielsen SoundScan-ի տվյալների համաձայն ։
Երաժշտական տեսահոլովակ
Տեսահոլովակի ռեժիսորը Մեթ Ալոնցոն է։ YouTube-ում և VEVO-ում պրեմիերան կայացել է 2010 թվականի հունիսի 2-ին։
Քավեր տարբերակներ
2010 թվականի հոկտեմբերին 50 Cent-ը կատարել է իր ռեմիքս, և Բոթթոմ Ֆիիդերը եղել է դրա պրոդյուսեր Ժերմեյն Դյուպրիի, Snoop Dogg, Tyga, Օբի Տրայսի և Ադամ Տենստի մասնակցությամբ ։
Աստերոիդների ցանկ (77601-77700)
Աստերոիդների ցանկ (77501-77600) * Աստերոիդների ցանկ * Աստերոիդների ցանկ (77701-77800)
Մանջար-Կարա-օգլան
Մանջար-Կարա-օգլան, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 628 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ջեյմս Հարիսոն
Ջեյմս Քրիստոֆեր Հարիսոն (James Harrison), հայտնի է՝ որպես «Մարդ՝ ոսկե արյունով» , արյան պլազմայի ավստրալիացի դոնոր։ Նրա յուրահատուկ արյան շնորհիվ ստեղծվել է Rho (D) հակամարմինների  պատվաստանյութը։  1173 անգամ արյան պլազմայի դոնոր է դարձել   ։ Գրանցված է Գինեսի ռեկորդների գրքում։
Կենսագրություն
Ջեյմս Հարիսոնը ծնվել է 1936 թվականի դեկտեմբերի 27-ին։ 14 տարեկանում նա կրծքավանդակի լուրջ վիրահատության է ենթարկվել և նրան անհապաղ անհրաժեշտ է եղել  շուրջ 13 լիտր դոնորական արյուն։ Վիրահատությունից հետո նա հիվանդանոցում է մնացել շուրջ երեք ամիս։ Հասկանալով, որ դոնորական արյունը փրկել է իր կյանքը, նա խոստացել է, որ 18 տարեկան դառնալուն պես ինքն էլ է դոնորական արյուն հանձնելու։
Ջեյմս Հարրիսոնի արյունն իր տեսակի մեջ բացառիկ է․ նրա արյան պլազմայում առկա են հատուկ հակամարմիններ, որոնց շնորհիվ կարելի է կանխել հղի կնոջ և նրա պտղի միջև առաջացող ռեզուս կոնֆլիկտը։ Նրա արյան պլազմայի հիմքի վրա ստեղծվել է շիճուկ, որը ներարկվելով արյան բացասական ռեզուս ունեցող այն հղի կանանց, որոնց պտուղն ունի արյան դրական ռեզուս, պտղի արյան մեջ հակամարմինների զարգացումը կանխվում է։
Հարիսոնն 57 տարի շարունակ արյուն է հանձնել միջինում երեք շաբաթը մեկ անգամ։ 2011 թվականի մայիսին նա արյուն էր հանձնել արդեն 1000 անգամ, ինչը համաշխարհային ռեկորդ էր։ Մինչև 2015 թվականը Ավստրալիայի բոլոր հակառեզուսային  պրեպարատները պատրաստվել են Հարիսոնի պլազմայից։ 2018 թվականի մայիսին, 81 տարեկան հասակում նա վերջին անգամ է արյուն հանձնել՝ կենսաբանական տարիքի սահմանափակումներից ելնելով ։
Այս ընթացքում Հարիսոնի արյունն ավելի քան երկու միլիոն նորածնի կյանք է փրկել՝ ներառյալ իր թոռնուհու։
Մրցանակներ
Հարիսոնը Ավստրալիայի շքանշանի մեդալ է ստացել (OAM): Նա ներկայացվել է տարվա ավստրալիացի անվանակարգում, բայց չի հաղթել։
2015 թվականի նոյեմբերի 25 -ին նրա պատվին անվանակոչվել է Ջեյմսհարիսոն (22136) աստղակերպը ։
Արտաքին հղումներ
Կատեգորիա:Գինեսի գրքի ռեկորդակիրներ Կատեգորիա:Բարեգործներ Կատեգորիա:Ավստրալիայի հասարակություն Կատեգորիա:Արյունաստեղծում
Սվետլոդարսկ
Սվետլոդարսկ (Світлода́рськ), քաղաք Ուկրաինայի Դոնեցկի մարզի Դեբալցևոյի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Սվետլոդարսկոե։ Հիմնադրվել է 1970 թվականին։
2012 թվականի տվյալներով Սվետլոդարսկ քաղաքում բնակվում էր 12 172 մարդ։ Բնակավայրը զբաղեցնում է 9,3 կմ² տարածք։ Բնակչության խտությունը կազմում էր 1418 մարդ/կմ²։
Արտաքին հղումներ
Կատեգորիա:Ուկրաինայի քաղաքներ Կատեգորիա:1970 թվականին հիմնադրված բնակավայրեր
Լա Ամպոլյա
Լա Ամպոլյա (La Ampolla, L'Ampolla, L'Ampolla) մունիցիպալիտետ Իսպանիայում։ Գտնվում է Տառագոնա պրովինցիայում, Կատալոնիա ինքնավար համայքնի կազմում։ Տարածքը կազմում է 35.7 կմ²։ Բնակչությունը 3540 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի քաղաքներ
По барам
«По ба́рам», ուկրաինացի երգչուհի Աննա Աստիի երգը, որը թողարկվել է 2022 թվականի հունիսի 3-ին որպես սինգլ ANNA ASTI մետա-լեյբլում. որպես դիստրիբյուտոր հանդես է եկել NDA Sound-ը ։ Կոմպոզիցիայով բացվել է «Феникс» ալբոմի նախնական պատվերը, և այն դարձել ալբոմի ընտրյալ սինգլը ։ Երաժշտության և տեքստի հեղինակը Դմիտրի Լորենն է։
Տեսահոլովակ
Տեսահոլովակի առաջխաղացման համար դրա թողարկումից մեկ և երկու շաբաթ առաջ հրապարակվել են թիզերներ։ «По барам» երաժշտական տեսահոլովակը պետք է հրապարակվեր 2022 թվականի հունիսի 10-ին, սակայն տեխնիկական պատճառներով թողարկման ամսաթիվը հետաձգվել է մեկ օր՝ հունիսի 11-ին։ Տեսահոլովակի ռեժիսորը Վասիլի Կոզարն է։ Հիմնական պլանը խորեոգրաֆիան է. տեսահոլովակի ստեղծմանը մասնակցել են բազմաթիվ պարողներ։ Մոնտաժի հնարքների օգնությամբ տեսահոլովակում ցուցադրվում են երգչուհի Նաստյայի երեք կերպարը մեկ կադրում ։
2022 թվականի հունիսի 8-ին ներկայացվել է «По барам» լայվ-տեսահոլովակը։
Քննադատական արձագանքներ
InterMedia լրատվական գործակալության գրախոս Ալեքսեյ Մաժաևը, քննադատելով «По барам» սինգլն ու տեսահոլովակը, նկատել է թրեքի նմանությունը Artik & Asti խմբի երգերի ոճին, որից Աննա Աստին ավելի վաղ հեռացել էր։ «Anna Asti-ի և Artik & Asti-ի միակ նկատելի տարբերությունն այն է, որ եզրափակչում չի հայտնվում Արտիկը՝ բազմանշանակ հատվածով»,– ասել է քննադատը։ Նույն կադրում կատարողի երեք կերպարների հայտնվելու մտահղացումը նույնպես գրախոսը չի գնահատել. «Գուցե դա ինչ-որ ռեժիսորական այլաբանություն է, բայց պարզ հեռուստադիտողի հասկանալու համար այն, ավաղ, անհասանելի է»։
Արտաքին հղումներ
Կատեգորիա:Ռուսերեն երգեր
Հեղինե Ռափյան
Հեղինե Ռափյան, հայ դաշնակահարուհի։
Կենսագրություն
Դաշնամուր նվագել է երեք տարեկանից, իսկ դաշնամուրի դասեր ստացել է Գավառի երաժշտական դպրոցում՝ Ա. Զագարյանի մոտ, այնուհետև Երևանի Չայկովսկու անվան երաժշտական դպրոցում (Արմեն Բաբախանյանի դասարան)։ 15 տարեկանում ընդունվել և 2007 թվականին ավարտել է Երևանի Կոմիտասի անվան պետական կոնսերվատորիան։ 2008 թվականին Ռափյանին ասպիրանտուրայի տեղ է առաջարկվել Զալցբուրգի Մոցարտեում համալսարանում (Ավստրիա), որտեղ սովորել է պրոֆեսոր Փիթեր Լանգի, իսկ ավելի ուշ՝ պրոֆեսոր Ռոլֆ Պլագեի ղեկավարությամբ։ 2011 թվականին ուսումնասիրել է 19-րդ դարի վերջի / 20-րդ դարասկզբի անհայտ ավստրիացի կին կոմպոզիտորի կենսագրությունը։
Հեղինե Ռափյանը 2001 թվականին ելույթ է ունեցել Նիդեռլանդներում, Գերմանիայում, Ավստրիայում, Իտալիայում, Հունաստանում, Ռուսաստանում, Հայաստանում և Սաուդյան Արաբիայում և որպես մենակատար հանդես է եկել Հայաստանի ֆիլհարմոնիկ նվագախմբի և Հայաստանի ազգային կամերային նվագախմբի հետ։
Դաշնամուրի ազգային և միջազգային մրցույթների մրցանակակիր է Հայաստանում, Մոլդովայում, Հունաստանում և Իտալիայում։ Նա Kawai-ի «ամենահեռանկարային տաղանդի» հատուկ մրցանակի դափնեկիր է և ստացել է ուսումնական կրթաթոշակներ ։
Հեղինեն մասնակցել է բազմաթիվ հանրապետական և միջազգային մրցույթների, այդ թվում՝
Իրանական մշակույթ
Իրանական մշակույթ, աշխարհի ամենահին մշակույթներից մեկը։ Իր՝ աշխարհով մեկ գերիշխող, աշխարհաքաղաքական դիրքորոշման և մշակույթի շնորհիվ, Իրանն ուղղակիորեն ազդել է տարբեր ժողովուրդների և նրանց մշակույթների վրա, ինչպիսիք են՝ Իտալիայի, Մակեդոնիայի և Հունաստանի արևմուտքում, Ռուսաստանի հյուսիսում, Արաբական թերակղզու հարավում, և Հարավային ու Արևելյան Ասիայի արևելքում բնակվող ժողովուրդները։
Հեղինե Ռափյան
Արտաքին հղումներ
Կատեգորիա:Հայ դաշնակահարուհիներ
Իրանական մշակույթ
Իրանի մշակույթը դրսևորվեց նաև մի քանի առանձնահատկություններով ինչպես Իրանի պատմության մեջ, այնպես էլ՝ Կովկասում, Կենտրոնական Ասիայում, Փոքր Ասիայում և Միջագետքում։
Արվեստ
Իրանն ունի հարուստ արվեստ ամբողջ աշխարհում և իր մեջ ընդգրկում է գիտության տարբեր ճյուղեր, ներառյալ ճարտարապետությունը, գեղանկարչությունը, մանածագործությունը, խեցեգործությունը և վայելչագրությունը։
Իրանի արվեստն անցել է բազմաթիվ փուլեր։ Իրանի էսթետիկան ակնհայտ է Աքեմենյան պետության մայրաքաղաքում՝ Պերսեպոլում, գտնվող քանդակի և Բիշապուրի խճանկարների մեջ։ Իսլամական դարաշրջանն առաջ քաշեց արմատական փոփոխություններ արվեստի ոճերի և կիրառության մեջ։
Ղաջարիների դինաստիայի դարաշրջանը Իրանի դասական արվեստի վերջին փուլն էր, մինչ Մոդեռնիզմը ներմուծվել և տարածվել է գեղագիտության ավանդական դպրոցների էսթետիկայի վրա։
Լեզու և գրականություն
Իրանի տարբեր շրջաններում խոսում են մի քանի լեզուներով։ Հիմնական և ազգային լեզուն պարսկերենն է, որով խոսում են ողջ երկրում։ Իրանի հյուսիս-արևմուտքում տարածված է ադրբեջաներենը, արևմուտքում՝ քրդերեն և լուրերեն, Կասպից ծովի ափամերձ շրջաններում՝ մազանդերեն և գիլաներեն, Պարսից ծոցի ափամերձ շրջաններում՝ արաբերեն, անմարդաբնակ և հեռավոր արևելքում՝ բելուդժիներեն, իսկ հյուսիսային սահմանի շրջաններում բնակվում են թուրքմեններ։ Ավելի քիչ տարածված լեզուներն են թալիշերենը, վրացերենը, հայերենը և ադըղեական լեզուները։
Իրանի գրականությունը ներշնչել է Յոհան Վոլֆգանգ ֆոն Գյոթեին, Ռալֆ Ուալդո Էմերսոնին և շատերին, այն հաճախ կոչվում է արժանավոր լեզու, որը ծառայում է պոեզիայի համար որպես խողովակ։ Պարսկական բարբառով պարբերաբար խոսում են Չինաստանից մինչև Սիրիա-Ռուսաստան ընկած տարածաշրջաններում, հիմնականում՝ Իրանի սարահարթերում։ Ժամանակակից իրանական գրականության վրա ազդում է դասական պարսկական պոեզիան, բայց արտացոլում է ժամանակակից Իրանի առանձնահատկությունները, շատ հեղինակների, ինչպիսիք են՝ Houshang Moradi Kermani-ին և պարսիկ բանաստեղծ, գրող և լրագրող՝ Ահմադ Շամլուն ։
Իրանի կրոն
Զրադաշտականությունն Իրանի ազգային կրոնն է եղել ավելի քան մեկ հազարամյակ՝ մինչև արաբական արշավանքները։ Զրադաշտականությունը մեծ ազդեցություն է ունեցել Իրանի փիլիսոփայության, մշակույթի և արվեստի վրա։
Արաբական արշավանքներից հետո Իրանի բնակչությունը կրոնափոխ եղավ՝ ընդունելով իսլամը ։
Այժմ, Իրանի բնակչության մոտ 98%-ը կազմում են մուսուլմանները, որոնցից շուրջ 89%-ը դավանում են շիա և սուննի ուղղություններին։
Քրիստոնեության դավանողներն Իրանում կազմում են շուրջ 50,000 հայեր, 32,000 ասորիներ։ Փոքր թիվ են կազմում նաև մի շարք ազգեր։
Իրանում բնակվող քրիստոնյաները հիմնականում 19-20-րդ դարերում այդտեղ բնակվող քրիստոնյաների սերունդներն են։
Տոներ
Իրանական տարին սկսվում է գիշերահավասարից։ Եթե աստղագիտական գիշերահավասարը լինում է միջօրեից առաջ, ապա այդ օրը համարվում է իրանական տարվա առաջին օրը։ Իրանական օրացույցը, որն Իրանի պաշտոնական օրացույցն է, ինչպես նաև մարդկային պատմության ամենաերկար ժամանակագրական արձանագրություններից մեկը, համարվում է արեգակնային օրացույց մեկնարկային կետով, որը համապատասխանում է իսլամական օրացույցին։ Իրանական աշխատանքային օրենսգրքի համաձայն՝ շաբաթվա հանգստյան օր է համարվում ուրբաթ օրը։ Կառավարության աշխատանքային օրերը համարվում են շաբաթ օրվանից մինչև չորեքշաբթի (ժամը 8-ից մինչև ժամը 4-ը)։
Արտաքին հղումներ
Կատեգորիա:Իրանական մշակույթ Կատեգորիա:Պարսկական մշակույթ
Միրնոգրադ
Միրնոգրադ (Мирноград, մինչև 2016 թվականը՝ Դիմիտրով), քաղաք Ուկրաինայի Դոնեցկի մարզի Միրնոգրադի քաղաքային խորհուրդում, մարզային նշանակության քաղաք։ Բնակավայրը նախկինում նաև անվանվել է Նովիյ Դոնբաս։ Հիմնադրվել է 1911 թվականին։
2012 թվականի տվյալներով Միրնոգրադ քաղաքում բնակվում էր 49 987 մարդ։ Բնակավայրը զբաղեցնում է 21 կմ² տարածք։ Բնակչության խտությունը կազմում էր 2609 մարդ/կմ²։
Արտաքին հղումներ
Կատեգորիա:Ուկրաինայի քաղաքներ Կատեգորիա:1911 թվականին հիմնադրված բնակավայրեր
Ավիո
Ավիո (Avio), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 4090 մարդ (2007), բնակչության խտություն՝ 59, 42 մարդ/կմ²։ Զբաղեցնում է 68, 83 կմ² մակերես։ Փոստային ինդեքս՝ 38063։ Հեռախոսային կոդ՝ 0464։
Ծանոթագրություններ
Կատեգորիա:Իտալիայի բնակավայրեր
(8416) Օկադա
(8416) Օկադա (Okada), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 3-ին Սեյձի Ուեդայի և Հիրոսի Կանեդայի կողմից Կուշիրոյում ։